શ્રીમતી ડ્રેસનર એકદમ તો ઘરની બહાર નીકળી ન ગયાં. એસએસના સૈનિકો અત્યારે ડેબ્રોવ્સ્કી સ્ટ્રીટમાં હતા. તેમને લાગ્યું કે હાલ પૂરતું તો પોતે એ ઘરમાં રહી શકશે. સૈનિકો જો તેમને આ ઘરમાંથી ઝડપી પાડે, તો તેમની સખીને કદાચ જરૂર ફાયદો થઈ જાય! સખીના ઘરમાંથી સૈનિકોને એકાદ સ્ત્રી પણ મળી જાય તો એમને કામ કર્યાનો સંતોષ થઈ જાય, અને પેલી બનાવટી દિવાલ પર તાજા જ ચોંટાડેલા વોલપેપરની હાલત અંગે વધારે ઊંડી તપાસ કરવાનું કદાચ એ લોકો માંડી વાળે!